


LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2019 M. SPALIO 28 D. ĮSAKYMO NR. V-1218 „DĖL LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, PALYGINIMO PAGAL VEIKLOS FINANSINIŲ REZULTATŲ IR VEIKLOS REZULTATŲ VERTINIMO RODIKLIŲ SIEKTINŲ REIKŠMIŲ ĮVYKDYMĄ TVARKOS APRAŠO PATVIRTINIMO“ PAKEITIMO

2026 m. balandžio 22 d. Nr. V-361
Vilnius


P a k e i č i u Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašą, patvirtintą Lietuvos Respublikos sveikatos apsaugos ministro 2019 m. spalio 28 d. įsakymu Nr. V-1218 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašo patvirtinimo“, ir jį išdėstau nauja redakcija (pridedama).



Sveikatos apsaugos ministrė	                    		                                    Marija Jakubauskienė



PATVIRTINTA
Lietuvos Respublikos sveikatos apsaugos ministro
2019 m. spalio 28 d. įsakymu Nr. V-1218
(Lietuvos Respublikos sveikatos apsaugos ministro
2026 m.  balandžio 22 d. įsakymo Nr. V-361
redakcija)



 SKYRIUS


. Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos rezultatų vertinimo rodiklių siektinų reikšmių įvykdymą tvarkos aprašas (toliau – Aprašas) nustato Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas (toliau – LNSS viešosios ir biudžetinės įstaigos), palyginimo pagal veiklos rezultatų vertinimo rodiklių (toliau – rodikliai), kuriuos, vadovaudamasis Lietuvos Respublikos sveikatos priežiūros įstaigų įstatymo 152 straipsnio 1 dalimi, kasmet tvirtina Lietuvos Respublikos sveikatos apsaugos ministras, siektinų reikšmių įvykdymą (toliau – palyginimas) tvarką.
. Savivaldybės, Valstybinė ligonių kasa prie Sveikatos apsaugos ministerijos, Valstybinė akreditavimo sveikatos priežiūros veiklai tarnyba prie Sveikatos apsaugos ministerijos ir Higienos institutas, vadovaudamiesi Lietuvos Respublikos sveikatos apsaugos ministro įsakymu dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių atitinkamų metų siektinų reikšmių (toliau – atitinkamų metų siektinos reikšmės) patvirtinimo, iki einamųjų metų kovo 15 d. Lietuvos Respublikos sveikatos apsaugos ministerijai pateikia ataskaitas apie praėjusių metų LNSS viešųjų ir biudžetinių įstaigų rodiklių, už kurių duomenų pateikimą jie yra atsakingi, siektinų reikšmių įvykdymą.
. LNSS viešosios ir biudžetinės įstaigos duomenis apie praėjusių metų LNSS viešųjų ir biudžetinių įstaigų rodiklių siektinų reikšmių įvykdymą iki einamųjų metų kovo 15 d. suveda į Lietuvos Respublikos sveikatos apsaugos ministerijos informacinę sistemą.

 SKYRIUS


. Lietuvos Respublikos sveikatos apsaugos ministerija palyginimą atlieka ne vėliau kaip iki einamųjų metų birželio 1 d.
. Palyginimas atliekamas šia tvarka:
. įvertinama, ar LNSS viešoji ar biudžetinė įstaiga praėjusiais kalendoriniais metais pasiekė siektinas reikšmes, nustatytas įstaigų grupei, kuriai priklauso LNSS viešoji ar biudžetinė įstaiga, ir nustatomi rodiklių siektinų reikšmių įvykdymo vertinimo balai: 
. jei rodiklio pasiekta reikšmė lygi atitinkamų metų siektinose reikšmėse nustatytai siektinai reikšmei arba yra geresnė nei nustatyta siektina reikšmė (didesnė, jei siektina reikšmė „ne mažiau kaip“, ir mažesnė, jei siektina reikšmė „ne daugiau kaip“), pasiekta reikšmė vertinama 1 balu, jei rodiklio pasiekta reikšmė blogesnė nei atitinkamų metų siektinose reikšmėse nustatyta siektina reikšmė (mažesnė, jei siektina reikšmė „ne mažiau kaip“, ir didesnė, jei siektina reikšmė „ne daugiau kaip“), pasiekta reikšmė vertinama 0 balų; 
. už rodiklio pasiektą reikšmę tarpiniai balai (t. y. 0,5 balo) gali būti skiriami tik tuo atveju, jei atitinkamų metų siektinose reikšmėse yra numatytos tarpinės siektinos reikšmės;
. jei rodikliui yra nustatytos ir LNSS viešajai ar biudžetinei įstaigai taikomos kelios siektinos reikšmės, kiekvienos rodikliui nustatytos siektinos reikšmės įvykdymas vertinamas atskirai Aprašo 5.1.1 ir 5.1.2 papunkčiuose nustatyta tvarka. Bendras rodiklio siektinos reikšmės įvykdymas įvertinamas sudedant visus balus, skirtus įvertinus rodiklio siektinų reikšmių įvykdymą, ir gautą sumą padalijant iš LNSS viešajai ar biudžetinei įstaigai taikomų rodiklio siektinų reikšmių skaičiaus. Jei LNSS viešajai ar biudžetinei įstaigai taikoma tik viena rodiklio siektina reikšmė, balai nedalijami;
. jei LNSS viešoji ar biudžetinė įstaiga nepateikė informacijos apie vieną ar daugiau jai praėjusiais kalendoriniais metais taikytų siektinų reikšmių įvykdymą, kiekviena siektina reikšmė, apie kurią nėra informacijos, vertinama 0 balų;
. LNSS viešajai ar biudžetinei įstaigai skirti balai sudedami ir padalijami iš rodiklių, pagal kuriuos ji buvo vertinta, skaičiaus;
. LNSS viešosios ir biudžetinės įstaigos pagal joms skirtas balų sumas išdėstomos mažėjančia tvarka nuo daugiausiai iki mažiausiai balų surinkusių įstaigų.

 SKYRIUS


. LNSS viešųjų ir biudžetinių įstaigų, kurių veiklai įvertinti taikoma pusė arba mažiau negu pusė atitinkamų metų rodiklių siektinų reikšmių, palyginimas neatliekamas.
. LNSS viešųjų ir biudžetinių įstaigų palyginimo pagal kiekvieno rodiklio pasiektas reikšmes (LNSS viešąsias ir biudžetines įstaigas išdėstant nuo daugiausiai iki mažiausiai balų surinkusių įstaigų) bei palyginimo rezultatai, nurodyti Aprašo 5.3 papunktyje, paskelbiami Lietuvos Respublikos sveikatos apsaugos ministerijos interneto svetainėje ne vėliau kaip iki einamųjų metų birželio 1 d. 
_________________

